สวัสดีค่ะ หนูอายุ 20 สูง 158 น้ำหนัก 82 ไม่เคยมีเพศสัมพันธ์ ประจำเดือนมาไม่ปกติ แต่มีตกขาวปนเลือด ไม่มีอาการปวดท้อง ไม่คันช่องคลอด น้ำหนักไม่ลดลงค่ะ หนูชอบกินชานมไข่มุกกับหมูกระทะมากค่ะ นอนประมาณวันละ 6-7 ชั่วโมง มีพฤติกรรมชอบอั้นปัสสาวะค่ะ มีความเครียดจากการเตรียมสอบเอนทรานซ์+สุนัขที่เลี้ยงพึ่งเสียค่ะ หนูเป็นโรคร้ายไหมคะ ตอนนี้พยายามเลิกอั้นปัสสาวะแล้วค่ะ จะไปตรวจเลยหรือลดน้ำหนักก่อนดีคะ
สวัสดีค่ะ การมีประจำเดือนมาไม่ปกติ อาจเกิดจาก-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่-การมีน้ำหนักตัวมากหรือน้อยผิดปกติดังนั้นจากประวัติที่เล่ามาก็ยังมีความเป็นไปได้หลายอย่าง การลดน้ำหนักนั้นเป็นสิ่งที่ควรทำเพราะจะมีผลดีต่อสุขภาพด้านอื่นๆไปด้วยนะคะ และควรงดการกลั้นปัสสาวะเพราะมีโอกาสทำให้เกิดกระเพาะปัสสาวะอักเสบเรื้อรังได้แนะนำพบสูตินรีแพทย์เพื่อตรวจหาสาเหตุอื่นๆทางนรีเวชที่เป็นไปได้ก่อน แพทย์อาจอัลตราซาวน์หน้าท้องเพิ่มเติมสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย หากมีอาการเหล่านี้ควรรีบไปพบแพทย์